Lejligheden var rummelig og perfekt til fx 2 par eller en familie med to børn pga de to dobbeltværelser og to badeværelser. Den var godt disponeret: det kombinerede køkken og stuerum ligger ud til gaden med en lille altan, mens soveværelserne ligger i fred og ro bagerst i lejligheden. Det er en rigtig god beliggenhed hvis man vil undgå de mange turister omkring San Marco, og via Garibaldi byder på mange fine butikker - supermarked, bageri, restauranter, cafeer, osv - som gør at man føler sig hjemme. Valentina var den perfekte værtinde; meget hjælpsom og nemt at kontakte. Kan virkelig anbefales.